นายกรัฐมนตรี ยืนยัน ไม่ใช้มาตรา 44 แก้ปัญหาบัตรเลือกตั้ง ระบุ ให้พรรคการเมืองหารือกับ กกต.
พลเอก ประยุทธ์ จันทร์โอชา นายกรัฐมนตรี ยืนยันว่า จะไม่ใช้ ม. 44 เพื่อแก้ไขกฎหมายเลือกตั้ง เกี่ยวกับบัตรลงคะแนนเลือกตั้ง ให้เป็นแบบเขตเดียว เบอร์เดียว ตามที่บางพรรคการเมืองเสนอ ในระหว่างการหารือร่วม กับ กกต.เมื่อวานนี้ ซึ่งเห็นว่า ไม่ใช่เรื่องที่จะต้องดำเนินการ เพราะเป็นสิ่งที่พรรคการเมืองจะต้องไปตกลงกับ กกต.ให้เป็นที่เรียบร้อย เพราะตนเองไม่ได้เกี่ยวข้องกับเรื่องนี้ ซึ่งมองว่าบางครั้งไม่ใช่สิ่งที่จะต้องใช้มาตรา 44 ทั้งหมด และก่อนหน้านี้เคยระบุไปแล้วว่าการแก้ไขปัญหาอยากให้เป็นไปตามหลักการของทางราชการ



          นายกรัฐมนตรี ไม่ตอบคำถามเกี่ยวกับการวิพากษ์วิจารณ์ของนายจตุพร พรหมพันธ์ แกนนำพรรคไทยรักษาชาติ  พร้อมขอให้ทุกฝ่ายพิจารณาว่าประเทศชาติและประชาชนต้องการสิ่งไหนในตอนนี้ ไม่ว่าจะเป็นเรื่องบ้านเมืองเกิดควาามสงบสุข มีการเลือกตั้งที่สุจริต โปร่งใส่ และเป็นธรรม แต่หากไม่อยากได้แบบเดิม นักการเมืองต้องแก้ไขตนเอง  แต่หากยังทำและพูดเหมือนเดิม ประเทศชาติก็เดินไปไม่ได้ เพราะการเมืองคือการบริหารราชการแผ่นดิน และนำคนดีเข้าสู่การบริหารราชการแผ่นดิน ซึ่งคนดีหมายถึงคนเก่ง และซื้อสัตย์ สุจริต โปร่งใส ไม่มีความประพฤติที่เสียหาย และมั่วหมอง ซึ่งสิ่งเหล่านี้จะได้รับการพิจารณาจากประชาชนโดยตรง  ส่วนใครที่ทำความผิด หรือสร้างความเสียหายเดือดร้อน ก็ไม่ควรที่จะได้รับเลือก  นอกจากนี้ นายกรัฐมนตรี ยังกล่าวว่า 4 รัฐมนตรีที่ร่วมงานพรรคพลังประชารัฐยังไม่ลาออก ส่วนจะลาออกเมื่อใดและกระทบกับงานหรือไม่ให้ไปถามจาก 4 รัฐมนตรีเอง